0355.xml
کین ولیمسن انجری کی وجہ سے جنوبی افریقہ کے خلاف سیریز سے باہر ہوگئے
ویلنگٹن ۔ 22 اکتوبر (اے پی پی) نیوزی لینڈ کے مایہ ناز بلے باز کین ولیمسن فٹنس مسائل کی وجہ سے جنوبی افریقہ کے خلاف سیریز کے بقیہ دو میچز میں حصہ نہیں لے سکیں گے۔ تفصیلات کے مطابق نیوزی لینڈ کرکٹ ٹیم کے کوچ مائیک ہیسن نے اپنے بیان میں کہا کہ کین ولیمسن مکمل طور پر فٹ نہیں ہیں اس لئے انہیں سیریز کے بقیہ دو میچوں میں بھی ریسٹ دینے کا فیصلہ کیا گیا ہے۔ کین ولیمسنچیمپئنز لیگ ٹی 20 کے دوران کلائی کی تکلیف میں مبتلا ہوگئے تھے جس کے بعد ان کا علاج جاری ہے۔ مائیک ہیسن نے مزید کہا کہ ہمیں توقع تھی کہ ولیمسن جنوبی افریقہ سے سیریز سے قبل فٹ ہو جائیں گے مگر بدقسمتی سے ایسا نہ ہوسکا۔ واضح رہے کہ نیوزی لینڈ اور جنوبی افریقہ کے مابین دوسرا ون ڈے میچ (کل) جمعہ کو کھیلا جائے گا۔ مہمان ٹیم جنوبی افریقہ کو تین میچز کی سیریز میں 1-0 کی برتری حاصل ہے۔
APP
22.10.14
0355p.xml
کین ولیمسن کلائی کی انجری کے با عث جنوبی افریقہ کیخلاف ون ڈے سیریز سے با ہر
جو ہانسبرگ(اسپورٹس ڈیسک) کیوی کرکٹر کین ولیمسن کلائی کی انجری کے با عث جنوبی افریقہ کیخلاف ون ڈے سیریز سے با ہر ہو گئے، البتہ آئندہ ماہ یو اے ای میں پاکستان سے سیریز میں ان کی شرکت متوقع ہے۔ وہ اس تکلیف کی وجہ سے پروٹیز سے پہلا ون ڈے بھی نہیں کھیل پائے تھے۔ کوچ مائیک ہیسن نے کہا کہ ہمیں ولیمسن کی انجری کا علم ہی نہیں تھا ، وہ چیمپیئنز لیگ میں کورٹیز ون انجیکشن لگا کر کھیلتے رہے، واپسی پر حقیقت معلوم ہوئی، اسکین کے بعد انھیں آرام دینا ضروری تھا۔ انھوں نے مزید کہا کہ ہمیں یقین ہے کہ ولیمسن یو اے ای جا ئیں گے ، فی الحال ہم روس ٹیلر اور ان کے بارے میں کوئی خطرہ مول نہیں لینا چاہتے۔
express
23.10.14